《昔游诗十五首 其一》
宋代·姜夔

洞庭八百里，玉盘盛水银。长虹忽照影，大哉五色轮。

我舟度其中，晃晃惊我神。朝发黄陵祠，暮至赤沙曲。

借问此何处，沧湾三十六。青芦望不尽，明月耿如烛。

湾湾无人家，只就芦边宿。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。